নমাজ চলাকালীন পাকিস্তানের মসজিদে বিস্ফোরণ

ওয়েব ডেস্ক: রমজানের মাস, নমাজ চলাকালীন পাকিস্তানের মসজিদে বিস্ফোরণ (Blast at Pakistan Mosque)। পাকিস্তানের উত্তর-পশ্চিমাঞ্চলে শুক্রবার একটি মসজিদে ভয়ঙ্কর বিস্ফোরণে ঘটনা ঘটেছে। পুলিশ সূত্রের খবর, উত্তর-পশ্চিমাঞ্চলের খাইবার পাখতুনখোয়া প্রদেশের জমিয়তে উলেমা ইসলাম-ফজল (জেইউআই-এফ) রাজনৈতিক দলের স্থানীয় নেতা আবদুল্লা নাদিমকে লক্ষ্য করে বিস্ফোরণ ঘটানো হয়েছে। বিস্ফোরণে এক ইসলামি দলের নেতা এবং আরও তিনজন আহত হয়েছেন। তাঁদের মধ্যে শিশুও রয়েছে। নাদিমকে হাসপাতালে ভর্তি করা হয়েছে, তাঁর অবস্থা এখনও গুরুতর।

আরও পড়ুন: গোটা বিশ্ব জানে সন্ত্রাসবাদের আঁতুড়ঘর কোথায়, কড়া জবাব ভারতের

শুক্রবার পাকিস্তানের ওয়াজিরিস্তান অঞ্চলে শুক্রবারের নামাজের সময় একটি মসজিদে বিস্ফোরণ। এই ঘটনায় তেহরিক-ই-তালিবান পাকিস্তানের যোগ থাকতে পারে বলে মনে করা হচ্ছে। দক্ষিণ ওয়াজিরিস্তানের জেলা পুলিশ প্রধান আসিফ বাহাদুর জানিয়েছেন, নাদিম গুরুতর আহত হয়ে হাসপাতালে ভর্তি হয়েছেন। আহতদের মধ্যে দু’টি শিশুও রয়েছে। এখনও পর্যন্ত কোনও গোষ্ঠী এই বিস্ফোরণের দায় স্বীকার করেনি।

অন্য খবর দেখুন